Alexander Štefuca

Alexander Štefuca alebo Alex Štefuca (* 7. júl 1968) je slovenský novinár, moderátor a komentátor. Jeho otec, Vladimír Štefuca bol dabér, recitátor, herec a režisér. Strýko, Igor Štefuca je moderátor, dabér a hlásateľ.

 Zo života 
Vyštudoval žurnalistiku na Univerzite Komenského v Bratislave.Alex Štefuca - Comenius University in Bratislava Po strednej škole začal pracovať v Slovenskom rozhlase. Pre reláciu Pozor, zákruta! spracovával motoristické témy. Téme motorizmu sa venoval aj v rôznych časopisoch. Začal sa venovať aj všeobecnému moderovaniu na rôznych akciách, v rozhlasových a televíznych programoch.

Pretekársky sa venuje motorizmu, kde preteká ako ko-pilot aj samostatne.Alexander Štefuca Na rallye súťažiach pretekal ako ko-pilot spolu s Emilom Štefančíkom, Jánom Baumgartnerom, Štefanom Svitanom, Vladimirom Palkom, Igorom Suškom, Jarom Homolom.34. Rally Košice 2008, onboard Homola - Štefuca, RS 12-BanskéPosádka Homola - Štefuca s C2 Super 1600 Na Slovakia Ring-u v roku 2015 súťažil samostatne v skupine - Media Cup a vybojoval si druhé miesto.

V televízii Markíza komentoval prenosy pretekov automobilov F1. Spolupracoval pri tvorbe videoprogramu Garáž na sme.sk.Video: Vybíráme auto pro policajty a testujeme socialistickou sanitku V rokoch 20082013 pôsobil v rádiu Viva, kde moderoval a ozvučoval relácie Ranná Show, Piatková VIVA party, Svet VIVA. Rannú show uvádzal spolu s Petrou Podkonickou.

V roku 2014 pôsobil v rádiu Viva Metropol.T. E. Rostas sa vracia do éteru s novou Vivou

V rokoch 20152016 pôsobil v Rádiu Vlna, kde moderoval a ozvučoval reláciu Dobré ráno s Alexom a Barborou.Na Slovensku štartuje nové Rádio Vlna Od februára 2016 spolu s Michalom Dočolomanským ml. moderoval aj reláciu Pánsky klub Rádia Vlna. V rovnakom roku sa stal hlavnou tvárou vzdelávacej relácie Jazdi hlavou, vysielanej v Slovenskej televízii. V januári 2017 skončila práca Alexa Štefucu v Rádiu Vlna.V Rádiu Vlna skončil dlhoročný ranný hlas, stanica má novú dvojicuAlex Štefuca z rádia Vlna odchádza. Moderátorskú dvojicu s Barborou Rakovskou bude tvoriť Martin Chynoranský

V Rádiu Aktual pôsobil na jeho začiatku, v máji 2017,V Lengyelovom rádiu je aj Martináková, Halanda, Štefuca a ďalšíRádio Aktual - Alex ŠTEFUCA Moderátor kde moderoval reláciu Ranné vysielanie Rádia Aktual.

 Diskografia 
 1990 Snehulienka a sedem trpaslíkov - Opus, LP (Stráže, poslovia – Alexander Štefuca, Dušan Matulay, Dušan Sloboda)
 2011 Snehulienka a sedem trpaslíkov / Medovníkový domček - Opus, Forza Music, 2CD, edícia: Najkrajšie rozprávky 12'', reedícia LP

 Televízia 
 15. november 2016: Uhádni môj vek (1. séria) (TV JOJ) – spolu s Barborou Rakovskou

 Referencie 


 Externé odkazy 
 Alex Štefuca na Facebook-u
 Alex Štefuca - showportal.sk 

Kategória:Slovenskí novinári
Kategória:Motoristickí novinári
Kategória:Slovenskí rozhlasoví moderátori
Kategória:Slovenskí športoví komentátori
Kategória:Slovenskí rozhlasoví redaktori
Kategória:Zvukári
Kategória:Absolventi Filozofickej fakulty Univerzity Komenského v Bratislave